Source: https://ispis.sk/judikatura/KSKE/13CoE310/2011
Timestamp: 2020-04-02 09:03:28+00:00
Document Index: 16244451

Matched Legal Cases: ['§ 57', '§ 58', '§ 57', '§ 58', '§ 10', '§ 212', '§ 214', '§ 219', '§ 224', '§ 142', 'súd ', 'súd ', 'Súd ', 'Súd ', 'Súd ', '§ 57', '§ 58', 'súd ', 'súd ', '§ 10', '§ 212', '§ 214', 'súd ', 'súd ', '§ 219', 'súd ', '§ 224', '§ 142']

KSKE 13 CoE 310/2011 - iSpis
iSpis Judikatúra – KSKE 13 CoE 310/2011
KS v Košiciach, dátum 12.08.2012, sp.zn. KSKE 13 CoE 310/2011
§ 57 zákona č. 233/1995 § 58 ods. 1 zákona č. 233/1995
§ 57 zákona č. 233/1995 § 58 ods. 1 zákona č. 233/1995 § 10 ods. 1 OSP § 212 ods. 1 OSP § 214 ods. 2 OSP § 219 OSP § 224 ods. 1 OSP § 142 ods. 1 OSP
Súd: Krajský súd Košice Spisová značka: 13CoE/310/2011 Identifikačné číslo súdneho spisu: 7810205840 Dátum vydania rozhodnutia: 13. 08. 2012 Meno a priezvisko sudcu, VSÚ: JUDr. Drahomíra Brixiová ECLI: ECLI:SK:KSKE:2012:7810205840.1
Uznesenie Krajský súd v Košiciach v exekučnej veci oprávneného: S., s.r.o., L. 6, XXX XX E. nad Y., IČO: XX XXX XXX, zast. S.. K. J., advokátom, J. slobody 2, XXX XX E. proti povinnému: S. G., nar. XX.X.XXXX, XXX XX N. č.XX, o vymoženie 51,12 eur s prísl., vedenej u súdneho exekútora S.. V. O., Exekútorský úrad S., Štúrova XX, XXX XX S., o návrhu na zastavenie exekúcie, o odvolaní povinného proti uzneseniu Okresného súdu Rožňava zo dňa 11.7.2011 č.k. XEr/XXX/XXXX-XX takto
Súd prvého stupňa napadnutým uznesením návrh povinného na zastavenie exekúcie zamietol.
V dôvodoch uznesenia uviedol, že oprávnený sa domáhal vykonania exekúcie za účelom vymoženia peňažnej pohľadávky od povinného vo výške 51,12 eur s prísl. na základe vykonateľného Platobného rozkazu Okresného súdu Rožňava sp.zn. XRob/XXX/XXXX zo dňa 4.11.1997. Súd vydal poverenie na vykonanie exekúcie č. XXXX XXXXXX dňa 27.7.2010 pre súdneho exekútora S.. V. O..
Povinný podal u súdneho exekútora dňa 22.11.2010 návrh na zastavenie exekúcie s odôvodnením, že exekúcia sa nezakladá na pravde, pretože nedostal peniaze, nakoľko to bol podvod. O exekúcií začatej 30.4.2004 nevedel a dozvedel sa o tejto až 30.7.2010. Dodal, že je nezamestnaný a z toho dôvodu žiadal exekúciu zrušiť.
Oprávnený k návrhu povinného na zastavenie exekúcie uviedol, že predpokladaným dôvodom na zastavenie exekúcie povinným je výnos z kupónovej privatizácie k čomu sa nevie relevantne vyjadriť. Čo sa týka oneskoreného dozvedenia sa povinným o exekúcie, k tomu oprávnený uviedol, že návrh bol pôvodne podaný exekútorovi Z.. N. I., ktorý zomrel. Komora exekútorov následne pridelila jeho agendu S.. V. O. a až dňa 8.1.2009 bol S.. V. O. ustanovený za náhradného súdneho exekútora po zomrelom Z.. N. I..
Súd prvého stupňa zamietnutie návrhu povinného na zastavenie exekúcie odôvodnil ust. § 57 a § 58 ods. 1 zák.č. 233/1995 Z.z. o súdnych exekútoroch a exekučnej činnosti.
Proti uzneseniu o zamietnutí návrhu povinného na zastavenie exekúcie podal odvolanie povinný.
Odvolanie odôvodnil tým, že bola vydaná amnestia pánom S. voči N. sporiteľni kvôli podvodu a žiadal rozhodnutie súdu prvého stupňa zrušiť.
K odvolaniu povinného sa vyjadril oprávnený, ktorý navrhol odvolanie povinného zamietnuť z dôvodu, že tvrdenie povinného sa neopiera o žiadnu právnu normu. Povinný v odvolaní neuviedol žiadny dôvod, ktorý by mal mať za následok zastavenie exekúcie.
Krajský súd v Košiciach ako odvolací súd (§ 10 ods. 1 O.s.p.) prejednal odvolanie povinného podľa § 212 ods. 1 O.s.p. bez nariadenia pojednávania podľa § 214 ods. 2 O.s.p. a dospel k záveru, že odvolanie nie je dôvodné.
Odvolací súd sa v plnom rozsahu stotožňuje s odôvodnením napadnutého rozhodnutia a konštatuje správnosť dôvodov napadnutého rozhodnutia.
Z uvedených dôvodov odvolací súd napadnuté uznesenie ako vecne správne podľa § 219 O.s.p. potvrdil.
O náhrade trov odvolacieho konania rozhodol súd podľa § 224 ods. 1 O.s.p. a § 142 ods. 1 O.s.p. Povinný nebol v odvolacom konaní úspešný a ostatným účastníkom trovy odvolacieho konania nevznikli, preto účastníkom náhradu trov odvolacieho konania nepriznal.